पं. दीनदयाल उपाध्याय की जन्मभूमि धानक्या तीन सड़कों से जुड़ेगा
चौमू | भाजपाके संस्थापक पं.दीनदयाल उपाध्याय की जन्मभूमि धानक्या को प्रधानमंत्री ग्राम सड़क योजना के तहत तीन सड़कों से जोड़ा जाएगा, ताकि क्षेत्रीय जनता को आवागमन में सुविधा मिल सके।
केंद्रीय सूचना एवं प्रसारण राज्यमंत्री जयपुर ग्रामीण के सासंद कर्नल राज्यवर्द्धन सिंह राठौड़ की अनुशंसा पर झोटवाड़ा विधानसभा क्षेत्र में तीन गांवों की सड़कों को प्रधानमंत्री ग्राम सड़क योजना के तहत ग्राम धानक्या से जोड़ने की स्वीकृत दी गई है। ज्ञात हो कर्नल राठौड़ ने जयपुर ग्रामीण सांसद बनने के बाद ग्राम धानक्या को भाजपा के संस्थापक पं.दीनदयाल उपाध्याय की जन्मभूमि होने पर ‘सांसद आदर्श ग्राम योजना’ में शामिल किया। उनकेे प्रयास से राज्य सरकार ने यहां पर कई विकासपरक योजनाओं की भी शुुरुआत की ताकि ग्राम धानक्या आदर्श गांव बनने के साथ-साथ क्षेत्रीय जनता को भी लाभान्वित किया जा सकें।
धानक्या में पं.उपाध्याय संग्रहालय का भी शिन्यालास किया गया। कर्नल राठौड़ ने बताया कि ‘सांसद आपके द्वार कार्यक्रम’ के दौरान जनता ने ग्राम धानक्या को जोड़ने वाली सड़कों की दयनीय स्थिति की जानकारी दी थी। लोगों का कहना था कि यदि क्षेत्र में सड़कों का निर्माण हो जाएं तो इन रोडों से जुड़े गांव की जनता लाभान्वित होगी। सासंद राठौड़ की अनुशंसा पर भम्भौरी में कनारपुरा वाया धानक्या 13 किमी, सिवाड़ फाटक से वाया भम्भौरी होते हुए धानक्या तक 3.5 किमी और धानक्या से तिवारीवाला तक 2.7 किमी की सड़काें का निर्माण प्रधानमंत्री ग्राम सड़क योजना के तहत होगा। पीडब्ल्यूडी स्वीकृत सड़काें का चौड़ीकरण मजबूतीकरण का कार्य संपादित करेगी।
hin_Deva hin_Deva hin_Deva hin_Deva